че промишлеността е в добро финансово състояние. Намаляването на маржовете на печалба през последните години не е свързано с увеличение на цените на суровините, а най-вече с промяна в системата за възлагане на поръчките за вятърните паркове. Тази промяна доведе до пазарна консолидация, в която някои производители на вятърни турбини работят на загуба. Не е необичайно обаче, че по време на етап на пазарна консолидация някои пазарни участници са на загуба.
 (494)
 В коментарите си относно окончателното разгласяване CCCLA заяви, че ако Комисията налага високи антидъмпингови мита върху вноса на ТСВ от Китай и Египет, промишлеността на Съюза на ТСВ може да постигне по-висока печалба, но разходите за ТСВ за европейските производители на вятърни турбини ще се увеличат съответно. CCCLA заяви също така, че композитните материали, включително ТСВ, съставляват повече от 90 % от производствените разходи за лопатките на вятърни турбини. Според CCCLA няма смисъл Комисията да сравнява разходите за ТСВ с общия размер на разходите за вятърен парк. CCCLA заяви, че европейските производители на вятърни турбини трябва да са конкурентоспособни по отношение на разходите. Във връзка с това CCCLA заяви, че следва да се има предвид, че секторът за производство на вятърна енергия се конкурира с други възобновяеми източници на енергия (включително например слънчеви фотоволтаични панели, произведени извън Европейския съюз).
 (495)
 Комисията отбелязва, че, както е посочено в съображение 481, ТСВ представлява [4 %—14 %] от производствените разходи за лопатка. Това не се оспорва от производителите на вятърни турбини, които предоставиха тези данни. Освен това CCCLA не пояснява защо „няма смисъл [...] да [се] сравнява[т] разходите за ТСВ с общия размер на разходите за вятърен парк“, когато се оценява конкурентоспособността на предприятията, продаващи технология за целия вятърен парк. Това твърдение не беше подкрепено с доказателства. В това отношение, както е обяснено в съображение 480, при разследването се установи, че турбинните лопатки не се продават поотделно, а като част от вятърна турбина. Поради това коментарите на CCCLA в тази връзка бяха отхвърлени.
 (496)
 Предвид гореизложеното всички твърдения относно конкурентоспособността на производителите на вятърни турбини бяха отхвърлени.
 iii)
 Преместване на производството на лопатки
 (497)
 Освен това оказалите съдействие ползватели заявиха, че всяко увеличение на производствените разходи за лопатки ще доведе до преместването на това производство извън Съюза, съпроводено със загуба на хиляди работни места в Съюза.
 (498)
 Що се отнася до производството на предназначени за експлоатация на сушата лопатки, при разследването се установи, че преместването на това производство вече се извършва, дори и без прилагането на мерки във връзка с ТСВ. Това се дължи на пазарния ръст на проектите за вятърни паркове извън Съюза, съчетано с намаляване на развитието на нови проекти за вятърни паркове в Съюза, като например в Германия се достигна най-ниската стойност от 20 години насам. Друга причина са високите разходи за труд при производството на лопатки. При разследването се установи, че производството на лопатки е трудоемко и разходите за труд надвишават разходите за ТСВ с [300 %—700 %]. Поради това по-ниските разходи за труд в трети държави са силен стимул за преместване на производството на лопатки. Налагането